Diari Oficial de la Generalitat Valenciana


Sumari del DOGV 3485, del 30-04-1999 (1999/3895)

Declaració de compatibilitat amb el Pla Especial Director d'Usos i Infraestructures de l'àrea Parc Temàtic Benidorm- Finestrat i aprovació definitiva dels projectes d'execució de les infrastructures bàsiques i serveis generals a implantar en l'àrea Parc Temàtic de Benidorm-Finestrat: subministrament en alta d'aigües marines per al manteniment de làmines d'aigua, condicionament i modificació de la conducció comarcal Guadalest-la Vila Joiosa, estació depuradora d'aigües residuals, modificació de les línees aèries d'alta tensió a 132 kV, subestació transformadora 132/20 kV i viari estructurant i urbanització integral de l'àrea Parc Temàtic Benidorm- Finestrat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3895


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Declaració de compatibilitat amb el Pla Especial Director d'Usos i Infraestructures de l'àrea Parc Temàtic Benidorm- Finestrat i aprovació definitiva dels projectes d'execució de les infrastructures bàsiques i serveis generals a implantar en l'àrea Parc Temàtic de Benidorm-Finestrat: subministrament en alta d'aigües marines per al manteniment de làmines d'aigua, condicionament i modificació de la conducció comarcal Guadalest-la Vila Joiosa, estació depuradora d'aigües residuals, modificació de les línees aèries d'alta tensió a 132 kV, subestació transformadora 132/20 kV i viari estructurant i urbanització integral de l'àrea Parc Temàtic Benidorm- Finestrat. [1999/M3895]
  
El conseller d'Obres Públiques, Urbanisme i Transports, en data 26 d'abril de 1999, ha resolt:
  
Vistos els expedients relatius als projectes d'execució de les infraestructures bàsiques i serveis generals que s'han d'implantar en l'àrea del Parc Temàtic de Benidorm-Finestrat, que es desenvolupen per la Societat Parc Temàtic d'Alacant, SA, en coordinació amb la Sotssecretaria d'Urbanisme i Ordenació Territorial, en els contraforts de la serra Cortina, i de conformitat amb els següents:
  
Antecedents de fet
  
Primer
  
El 29 de juliol de 1997 el conseller d'Obres Públiques, Urbanisme i Transports aprovà definitivament el Pla Especial de Delimitació de l'Àrea de Reserva per a l'Ampliació de Patrimoni Públic de Sòl de la Generalitat Valenciana que afecta els termes municipals de Benidorm-Finestrat, de conformitat amb allò que s'ha previst en l'article 99.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
Per mitjà de la Resolució de data 10 de febrer de 1998 el conseller d'Obres Públiques, Urbanisme i Transports aprovà definitivament el Pla Especial Director d'Usos i Infraestructures Àrea del Parc Temàtic Benidorm-Finestrat, en l'àmbit del qual, ubicat en els contraforts de la serra Cortina, es preveu la implantació de les infraestructures i dels serveis generals objecte del present expedient i que són necessaris per a l'execució i el desenvolupament de les previsions del pla especial.
  
Tercer
  
Els projectes d'execució de les obres relatius als projectes d'execució de les infraestructures bàsiques i serveis generals han sigut supervisats per tècnics de la Societat Parce Temàtic d'Alacant, SA i de la Sotssecretaria d'Urbanisme i Ordenació Territorial, i són els següents:
  
1. Subministrament en alta d'aigües marines per al manteniment de làmines d'aigua.
  
2. Condicionament i modificació de la conducció comarcal Guadalest-la Vila Joiosa.
  
3. Estació depuradora d'aigües residuals.
  
4. Modificació de les línies aèries d'alta tensió a 132 kV.
  
5. Subestació transformadora 132/20 kV.
  
6. Viari estructurant i urbanització integral de l'àrea del parc temàtic de Benidorm-Finestrat.
  
Tots aquests projectes s'executaran íntegrament en el terme municipal de Benidorm llevat del projecte Condicionament i Modificació de la Conducció Comarcal Guadalest-la Vila Joiosa i del projecte Viari Estructurant i Urbanització Integral de l'Àrea del Parc Temàtic Benidorm-finetrat, que també es desenvoluparan en terrenys del terme municipal de Finestrat.
  
Quart
  
El 17 de febrer de 1999 el conseller d'Obres Públiques, Urbanisme i Transports resolgué sotmetre a informació pública els projectes:
  
1. Subministrament en alta d'aigües marines per al manteniment de làmines d'aigua.
  
2. Condicionament i modificació de la conducció comarcal Guadalest-la Vila Joiosa.
  
3. Estació depuradora d'aigües residuals.
  
4. Modificació de les línies aèries d'alta tensió a 132 kV.
  
5. Subestació transformadora 132/20 kV.
  
El 26 de febrer es publicà l'anunci d'informació pública de l'expedient en el Diari Oficial de la Generalitat Valenciana número 3.443, i el 27 del mateix mes i any en els diaris ABC i Información d'Alacant.
  
Cinqué
  
L'1 de març de 1999 el conseller d'Obres Públiques, Urbanisme i Transports resolgué sotmetre a informació pública el projecte Viari Estructurant i Urbanització Integral de l'Àrea del Parc Temàtic.
  
El 20 de març es publicà l'anunci d'informació pública de l'expedient en els diaris Información, El Mundo i La Prensa i el 23 de març en el Diari Oficial de la Generalitat Valenciana número 3.459.
  
Sisé
  
En els expedients tramitats en relació amb els projectes d'execució no consta que durant el període d'informació pública s'haja presentat cap al·legació ni cap reclamació.
  
Seté
  
Amb data de 26 d'abril dels corrents el sotssecretari d'Urbanisme i Ordenació Territorial eleva la proposta de resolució en els termes de la present.
  
Als anteriors fets són d'aplicació els següents:
  
Fonaments de dret
  
Primer
  
En la tramitació dels presents expedients s'han observat les prescripcions establides en la Llei Reguladora de l'Activitat Urbanística que, en l'article 81, paràgraf segon, relatiu a l'execució d'obres públiques, estableix que la realització material de tota obra pública exigeix la verificació prèvia de la seua compatibilitat amb l'ordenació urbanística i territorial. Verificació que, en aquest cas, de conformitat amb allò que s'ha disposat en el mateix precepte legal, s'ha d'efectuar sotmetent els projectes objecte del present expedient als tràmits propis del procediment d'aprovació dels plans especials.
  
En compliment d'allò que s'ha disposat en l'article anteriorment citat s'han observat les prescripcions establides per a la tramitació dels plans especials pels articles del 37 al 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i del 168 al 170 i concordants del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Segon
  
L'objecte dels expedients tramitats és la verificació de la compatibilitat amb l'ordenació urbanística i territorial dels projectes d'execució de les infraestructures bàsiques i serveis generals que s'han d'implantar en l'àrea del Parc Temàtic de Benidorm-Finestrat següents: subministrament en alta d'aigües marines per al manteniment de làmines d'aigua, condicionament i modificació de la conducció comarcal Guadalest-la Vila Joiosa, estació depuradora d'aigües residuals, modificació de les línies aèries d'alta tensió a 132 kV, subestació transformadora 132/20 kV, i el projecte de Viari Estructurant i Urbanització Integral de l'Àrea del Parc Temàtic, i que desenvolupen i executen les previsions del Pla Especial Director d'Usos i Infraestructures aprovat per resolució del conseller d'Obres Públiques, Urbanisme i Transports, així com la seua aprovació.
  
Tercer
  
Examinats els projectes d'execució de les infraestructures bàsiques i serveis generals que s'han d'implantar en l'àrea del Parc Temàtic de Benidorm-Finestrat, pels tècnics de la Sotssecretaria d'Urbanisme i Ordenació Territorial s'ha comprovat que són compatibles amb el Pla Especial Director d'Usos i Infraestructures de l'Àrea del Parc Temàtic Benidorm-Finestrat
  
Quart
  
El sotssecretari d'Urbanisme i Ordenació Territorial és l'òrgan competent per a la formulació i l'elevació de propostes raonades sobre l'aprovació definitiva de plans, així com la supervisió i l'impuls de la redacció i la tramitació dels plans la formulació de la qual corresponga al seu departament, en virtut d'allò que s'ha establit en article 38.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en l'article 8, apartat a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Cinqué
  
El conseller d'Obres Públiques, Urbanisme i Transports és l'òrgan competent per a l'aprovació definitiva dels instruments de planejament de competència autonòmica, en virtut d'allò que s'ha establit en article 38.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en l'article 6, apartat d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, i la resta de concordant i pertinent aplicació, resolc:
  
Primer
  
Declarar la compatibilitat amb el Pla Especial Director d'Usos i Infraestructures de l'Àrea del Parc Temàtic Benidorm-Finestrat, dels projectes d'execució de les infraestructures bàsiques i serveis generals que s'han d'implantar en l'àrea del Parc Temàtic de Benidorm-Finestrat següents:
  
1. Subministrament en alta d'aigües marines per al manteniment de làmines d'aigua.
  
2. Condicionament i modificació de la conducció comarcal Guadalest-la Vila Joiosa.
  
3. Estació depuradora d'aigües residuals.
  
4. Modificació de les línies aèries d'alta tensió a 132 kV.
  
5. Subestació transformadora 132/20 kV.
  
6. Viari estructurant i urbanització integral de l'àrea del parc temàtic Benidorm-Finestrat.
  
Segon
  
Aprovar definitivament els expedients tramitats a l'efecte.
  
Aquesta resolució posa fi a la via administrativa i contra la qual es pot interposar recurs contenciós administratiu en el termini de dos mesos des de la publicació de la present, davant de la Sala Contenciosa Administrativa del Tribunal Superior de Justícia de la Comunitat Valenciana, sense perjuí de poder utilitzar-se qualsevol altre recurs que s'estime procedent.
  
Cosa que es fa pública per a general coneixement.